ประกันยิ้มแฉ่งธุรกิจโต18%กำไรมหาศาล
สถาบันประกันภัยไทยคาดธุรกิจประกันปีหน้าได้อานิสงส์จากรถคันแรกดันเบี้ยโตถล่มทลาย 1718%
25 ธ.ค. 2555

สถาบันประกันภัยไทยคาดธุรกิจประกันปีหน้าได้อานิสงส์จากรถคันแรกดันเบี้ยโตถล่มทลาย 1718% 
นายอธิวัฒน์ ศุภสวัสดิ์วัชร ผู้อำนวยการสถาบันประกันภัยไทย กล่าวว่า ภาพรวมของเบี้ยประกันทั้งระบบในปีหน้ามีแนวโน้มจะเติบโตขึ้น 1718% จากปีนี้ แบ่งเป็นเบี้ยประกันวินาศภัยเติบโต 2122% และเบี้ยประกันชีวิตเติบโต 15% ซึ่งถือเป็นการเติบโตในระดับสูงต่อเนื่องจากปีนี้ที่ขยายตัวได้ 19% สูงสุดเป็นประวัติการณ์
สาเหตุที่ธุรกิจประกันยังเติบโตเป็นเพราะนโยบายรถคันแรกที่ยังส่งมอบไม่หมด การเติบโตของตลาดที่อยู่อาศัย ทิศทางการทำประกันป้องกันภัยพิบัติของภาคธุรกิจการออม และการลงทุนในประกัน รวมทั้งการทำประกันสุขภาพของประชาชนที่เพิ่มขึ้น
“ปัจจุบันสัดส่วนเบี้ยประกันต่ออัตราการขยายตัวทางเศรษฐกิจของไทยยังอยู่ที่ 5% ขณะที่ค่าใช้จ่ายการซื้อประกันต่อประชากรมีแค่ 2,000 บาทต่อหัว โอกาสเติบโตจึงยังมีสูง” นายอธิวัฒน์ กล่าว
ก่อนหน้านี้ บริษัทไทยรับประกันภัยต่อประเมินว่าปีหน้าธุรกิจจะเติบโตได้ 14.9% เบี้ยรวม 6.34 แสนล้านบาท แยกเป็นเบี้ยประกันชีวิต 4.34 แสนล้านบาท ประกันวินาศภัย 1.99 แสนล้านบาท
ศูนย์วิจัยมหาวิทยาลัยธุรกิจบัณฑิตย์สำรวจแนวโน้มผลประกอบการของประกันภัยในปี 2556 จาก 31 บริษัท พบว่า ธุรกิจ 80% เชื่อว่าจะดีขึ้นกว่าปีนี้ 56.2% คาดว่าจะมีกำไรเพิ่มขึ้น 11.4%